סט בסיסי כולל שני רמקולים בלבד. קיימות גם מערכות מתוחכמות ומתקדמות יותר שכוללות 4 רמקולים ויותר בתוספת סאב-וופר. למרות שרמקולים למחשב פחות עוצמתיים מאלה המותקנים במערכת קולנוע ביתי איכותית, למספר הרמקולים תהיה השפעה על חווית השמע שלכם. אם יש לכם דרישות צנועות ואתם מקשיבים למוזיקה או רואים סרטים באופן מזדמן ואקראי, תוכלו להסתפק בסט בסיסי של 2 רמקולים בלבד. לעומת זאת, גיימרים כבדים או חובבי מוסיקה וסרטים שמעבירים זמן רב מול המחשב ורוצים ליהנות מצליל היקפי עוצר נשימה, צריכים להשקיע ברמקולים בתצורה של 4.1 ויותר. כדי למנוע אכזבות והפתעות לא נעימות, חשוב שתבחרו בחוכמה ברמקול למחשב המתאים ביותר לצרכים ולהרגלי השימוש האישיים שלכם.